Page:The Book of Scottish Song.djvu/492

474 Then pride might climb the slipp'ry steep,

Where fame and honours lofty shine;

And thirst of gold might tempt the deep,

Or downward dig the Indian mine.

Give me the cot below the pine,

To tend the flocks, or till the soil,

And ev'ry day have joys divine,

Wi' the bonnie lass o' Ballochmyle.

! ye wha here, wi' cheerfu' glee,

Around the festal board unite;

Whilst happy moments tip-toe flee

And smile upon the joyous night.

Let's drink our drap o' barley bree,

Though moon and stars should blink thegither,

To each leal lad wi' kilted knee,

And bonnie lass amang the heather.

Sons o' the Gael! wha ne'er ha'e bent

The knee to fawn on frien' or foe,

Whose heart's best bluid was ever spent

In freedom's cause, through weal and woe.

Let's drink our drap, &e.

The Roman eagle ne'er could reach

The heath-crown'd mountains o' the free;

And England's lion backward turn'd

Wi' bluidy mane and sunken e'e.

Then let us drink, &c.

O' days lang syne, let history tell

Now broad claymore and gleaming brand

In cow'ring tyrants vengefu' fell,

How triumph'd that immortal band.

Then let us drink, &c.

Frae pole to pole, frae sea to sea;

Scotia! to thee the meed is paid,

The brave example take by thee,

And beauty nestles in the plaid.

Then here's a health in barley bree, &c.

And here's to a' wha keep this day,

And here's to a' wha drink this night,

And here's to them that's far awa',

And muckle joy and pure delight.

A bumper fill wi' barley bree, &c.

Though seas atween us roll and rave,

Still friendship's bonds our hearts entwine,

Then here's ourselves and a' the lave,

Whom charity and love combine.

A health to a' in barley bree,

Oursel's and a' the warld thegither,

To a' wha love the kilted knee,

Or bonnie lasses in the heather.

[ by, and first printed in "The Bee," Edinburgh, 1791. The air is very old, and used to be sung to old words which must have given the hint to Macneil. Here is a specimen of the original:

" she fit to soop the house,

My boy, Tammy?

Is she fit to soop the house,

My boy, Tammy?

She 's just as fit to soop the house

As the cat to tak' a mouse;

And yet she 's but a young thine

New come frae her mammy."]

ha'e ye been a' day,

My boy, Tammy?

I've been by burn and flow'ry brae,

Meadow green and mountain grey,

Courting o' this young thing,

Just come frae her mammy.

And whar gat ye that young thing,

My boy, Tammy?

I got her down in yonder howe,

Smiling on a bonnie knowe,

Herding ae wee lamb and ewe,

For her poor mammy.

What said ye to the bonnie bairn,

My boy, Tammy?

I praised her een, sae lovely blue,

Her dimpled cheek and cherry mou';—

I pree'd it aft, as ye may trow;—

She said she'd tell her mammy.